# EUX Velfærd

*Pædagogisk assistent*

Dette er et tillæg til de lokale undervisningsplaner. Her beskrives EUX Velfærd PA på SOSU Østjylland.

EUX Velfærd PA er en uddannelse, hvor eleven tager en faglig erhvervsuddannelse (Pædagogisk assistentuddannelsen) samtidig med, at eleven tager fag på gymnasiale niveauer.

Efter en gennemført EUX Velfærd PA er eleven kvalificeret til at arbejde på børne- og ungeområdet som pædagogisk assistent. Eleven har også mulighed for at søge ind på videregående uddannelser på samme vilkår, som efter andre gymnasiale uddannelser.

I forbindelse med EUX Velfærd PA samarbejder SOSU Østjylland med Aarhus TECH omkring gennemførelse af fag på A- og B-niveau samt faget Kommunikation og IT på C-niveau.

Indhold

[EUX Velfærd 1](#_Toc494786236)

[Lovgivning 3](#_Toc494786237)

[Adgang til uddannelsen 3](#_Toc494786238)

[Uddannelsens opbygning 9](#_Toc494786239)

[Grundforløbets første del 9](#_Toc494786240)

[Grundforløbets anden del 9](#_Toc494786241)

[Hovedforløbet 11](#_Toc494786242)

[Overgangsordning 13](#_Toc494786243)

[Elevtid 13](#_Toc494786244)

[Uddannelsens fag 13](#_Toc494786245)

[Terminsprøve 14](#_Toc494786246)

[Bedømmelsesplan 14](#_Toc494786247)

[Større skriftlig opgave 15](#_Toc494786248)

[Sygdom under større skriftlig opgave 15](#_Toc494786249)

[Eksamensprojekt 16](#_Toc494786250)

[Sygdom under eksamensprojektet 16](#_Toc494786251)

[Afsluttende prøve PA 17](#_Toc494786252)

[Prøver gymnasiale grundfag 17](#_Toc494786253)

[Adgang til prøve 17](#_Toc494786254)

[Konsekvenser ved sygdom eller udeblivelse 17](#_Toc494786255)

[Anvendelse af hjælpemidler 18](#_Toc494786256)

[Dansk A 19](#_Toc494786257)

[Engelsk B 20](#_Toc494786258)

[Matematik B 21](#_Toc494786259)

[Samfundsfag B 22](#_Toc494786260)

[Biologi C 22](#_Toc494786261)

[Kommunikation/IT C 22](#_Toc494786262)

[Idehistorie B 23](#_Toc494786263)

[Valgfag 23](#_Toc494786264)

[LUP for P317- august 2017 24](#_Toc494786265)

[Skoleperiode 1 – (EUD) 24](#_Toc494786266)

[Skoleperiode 2 - (EUD) 25](#_Toc494786267)

[Skoleperiode 3 - (EUD) 26](#_Toc494786268)

[Skoleperiode 3a - (EUD) 27](#_Toc494786269)

[Ugeskema PA EUX 28](#_Toc494786270)

## Lovgivning

Dette tillæg er skrevet med afsæt i følgende lovgivning, bekendtgørelser ol.:

* Bekendtgørelse om den pædagogiske assistentuddannelse (BEK nr. 1638 af 15/12/2015) <https://www.retsinformation.dk/Forms/R0710.aspx?id=176494>
* Bekendtgørelse om krav til udformning af eux-forløb (BEK nr. 1279 af 03/12/2014) <https://www.retsinformation.dk/forms/r0710.aspx?id=166421>
* Bekendtgørelse af lov om erhvervsuddannelser (LBK nr. 271 af 24/03/2017) <https://www.retsinformation.dk/Forms/R0710.aspx?id=186661>
* Bekendtgørelse om grundfag, erhvervsfag og erhvervsrettet andetsprogsdansk i erhvervsuddannelserne (BEK nr. 683 af 08/06/2016) <https://www.retsinformation.dk/Forms/R0710.aspx?id=181856>
* Bekendtgørelse om prøver og eksamen i grundlæggende erhvervsrettede uddannelser (BEK nr. 41 af 16/01/2014) <https://www.retsinformation.dk/forms/r0710.aspx?id=161427>
* Læreplaner for htx 2017 <https://www.uvm.dk/gymnasiale-uddannelser/fag-og-laereplaner/laereplaner-2017/htx-laereplaner-2017> Bekendtgørelse om de gymnasiale uddannelser (BEK nr. 497 af 18/05/2017) <https://www.retsinformation.dk/Forms/R0710.aspx?id=191190>
* Bekendtgørelse om prøver og eksamen i de almene og studieforberedende ungdoms- og voksenuddannelser (BEK nr. 343 af 08/04/2016) <https://www.retsinformation.dk/forms/r0710.aspx?id=179722>

## Adgang til uddannelsen

**GF1**

Elever kan søge ind på EUX Velfærd PA Grundforløbet første del, hvis de har afsluttet 9. eller 10. klasse inden for det seneste år, og et karaktergennemsnit fra folkeskolen på mindst 02 i både dansk og matematik. Hvis én elev ikke opfylder karakterkravet kan eleven komme til optagelsesprøve[[1]](#footnote-1).

**GF2**

Det er også muligt først at starte på EUX Velfærd PA Grundforløbets anden del, hvis man som elev har bestået dansk, engelsk og samfundsfag på C-niveau samt har et karaktergennemsnit på mindst 02 fra folkeskolen i matematik.

**Hovedforløb**

Ønsker man at starte direkte på EUX Velfærd PA hovedforløbet skal man opfylde følgende overgangskrav:

(BEK nr. 1638 af 15/12/2015)

§ 3. For at kunne blive optaget til skoleundervisningen i hovedforløbet skal eleven opfylde betingelserne i stk. 2-6.

Stk. 2. Eleven skal have grundlæggende viden på følgende områder:

1) Metoder til dokumentation af eget arbejde.

2) Målgruppe-tilpasset faglig formidling, herunder til kolleger og pårørende.

3) Fagsprogets betydning og de mest almindelige fagudtryk inden for det pædagogiske område.

4) Kommunikationsteori, herunder viden om kommunikation i forhold til forskellige målgrupper.

5) Kulturforståelse og inddragelse af den pædagogiske målgruppe.

6) Relevante pædagogiske metoder, herunder konflikthåndtering, vejledning, guidning og motivationsarbejde.

7) Sikkerheds- og arbejdsmiljøorganisationen, herunder det psykiske arbejdsmiljø med fokus på trivsel og forebyggelse af vold.

8) Fysiske, mikrobiologiske og kemiske faktorer, der påvirker hygiejnen, herunder temperatur og eksponentiel vækst.

9) Gældende ergonomiske principper ved jobudøvelsen.

10) Relevant lovgivning, der vedrører samarbejdsflader på det pædagogiske arbejdsmarked, særligt i forhold til forskellige målgrupper i det pædagogiske arbejde.

11) Rettigheder og pligter som fagperson i et ansættelsesforhold, herunder tavshedspligt.

12) Den pædagogiske sektors opbygning, faggruppens placering og det tværfaglige samarbejde.

13) Aktuel velfærdsteknologi og digitale medier, der kan anvendes i det pædagogiske arbejde, under hensyntagen til målgruppen.

14) Hensigtsmæssig anvendelse af digitale og sociale medier i det pædagogiske arbejde, både som aktivitet og som redskab til faglig dialog og formidling.

15) Faktorer der påvirker det enkelte menneskes sundhed.

16) Kost og motions betydning for fysisk og psykisk velvære.

17 Kostens sammensætning, herunder beregning af energibehov og –forbrug, vitaminer og næringsstoffer.

18) Sundheds- og hygiejneopgaver på den pædagogiske arbejdsplads.

19) Sundhedsfremmende arbejde.

20) Inklusionsbegrebet i det pædagogiske arbejde.

21) Udviklingspsykologiske perspektiver og retninger, der er relevante for pædagogisk arbejde med det lille barn.

22) Undervisning, didaktik og inklusion i grundskolen.

23) Aktuelle metoder i det pædagogiske arbejde inden for handicap- og psykiatriområdet, herunder kendskab til rehabilitering og faktorer der fremmer eller hæmmer menneskers motivation for egenomsorg.

24) Målgrupperelevante pædagogiske aktiviteter – herunder fysiske, musiske, æstetiske, kulturelle og praktiske aktiviteter.

25) Aktiviteters betydning for sundhed og trivsel.

26) Psykologiske og sociologiske processer, der omhandler individets samspil med andre.

27) Selvevalueringsredskaber, herunder evaluering af egen læring.

Stk. 3. Eleven skal have færdigheder i at anvende følgende grundlæggende metoder og redskaber til løsning af enkle opgaver under overholdelsen af relevante forskrifter:

1) Metoder til dokumentation og faglig formidling i skrift og i tale, under hensynstagen til modtagerens forudsætninger.

2) Metoder til aktiv lytning og til at kunne udvise empati i samarbejdet.

3) Metoder til at kommunikere og samarbejde med andre fagpersoner, børn, forældre, borgere og pårørende.

4) Metoder til at anvende konfliktnedtrappende kommunikation.

5) Forklaring af betydningen af at videregive observationer og udførte opgaver til relevante samarbejdspartnere.

6) Redskaber til at udøve jobfunktionen under hensyntagen til de sikkerhedsmæssige, arbejdsmiljømæssige og ergonomiske regler.

7) Demonstration af, hvordan man indretter arbejdsstedet og bruger sin krop efter gældende ergonomiske principper.

8) Metoder til forebyggelse af institutionsinfektioner.

9) Metoder til at forebygge psykisk og fysisk vold.

10) Forklaring af egen faglig og professionel rolle i samarbejdet med andre.

11) Forklaring af det faglige og personlige ansvar, der er forbundet med at arbejde inden for det pædagogiske område.

12) Brancherettet velfærdsteknologi og digitale medier til pædagogiske aktiviteter og elektronisk kommunikation.

13) Metoder til at understøtte fysisk og psykisk velvære gennem kost og motion.

14 Behandle statistiske informationer om kostens sammensætning og betydning for fysisk og psykisk velvære.

15) Identifikation af forhold omkring sundhed og påpegning af sundheds- og hygiejneopgaver på den pædagogiske arbejdsplads.

16) Redskaber i det sundhedsfremmende arbejde.

17) Identifikation af forskellige pædagogiske målgrupper, herunder beskrivelse af målgruppens forudsætninger for udvikling.

18) Demonstration af, hvordan man igangsætter rehabiliterende pædagogiske aktiviteter.

19) Metoder til at igangsætte aktiviteter med betydning for sundhed og trivsel for forskellige pædagogiske målgrupper.

20) Metoder til at reflektere over egen praksis.

21) Demonstration af, hvordan man møder den pædagogiske målgruppe og pårørende på en etisk, empatisk og respektfuld måde.

22) Professionel ageren i et fagligt fællesskab.

Stk. 4. Eleven skal have kompetence til på grundlæggende niveau at kunne:

1) dokumentere eget arbejde og varetage faglig formidling til den pædagogiske målgruppe samt til kollegaer og pårørende,

2) anvende faglig kommunikation i skrift og i tale med samarbejdspartnere, børn, forældre, borgere og pårørende,

3) udøve jobfunktionen under hensynstagen til de grundlæggende sikkerhedsmæssige, arbejdsmiljømæssige, ergonomiske og hygiejniske principper og demonstrere afbrydelse af smitteveje i det pædagogiske arbejde,

4) deltage i det professionelle samarbejde på tværs af faggrupper og forstå betydningen af at arbejde inden for relevant lovgivning, der vedrører samarbejdsflader på det pædagogiske arbejdsmarked i forhold til forskellige pædagogiske målgrupper,

5) planlægge og igangsætte pædagogiske aktiviteter, der gør brug af velfærdsteknologi, digitale og sociale medier,

6) anvende digitale medier i simple pædagogiske situationer som redskab til faglig dialog og formidling,

7) medvirke i det sundhedsfremmende arbejde i relation til den pædagogiske målgruppe,

8) vejlede i valg af hensigtsmæssig livsstil ud fra viden om, hvad kost og motion betyder for fysisk og psykisk velvære, og hvordan det kan understøtte et godt arbejdsliv,

9) planlægge, gennemføre og evaluere pædagogiske aktiviteter målrettet forskellige pædagogiske målgrupper,

10) indgå i det pædagogiske arbejde med inklusion under hensyntagen til den pædagogiske målgruppes forudsætninger for udvikling,

11) planlægge, gennemføre og evaluere fysiske, musiske, æstetiske, kulturelle og praktiske aktiviteter under hensyn til den pædagogiske målgruppes sundhed og trivsel,

12) møde den pædagogiske målgruppe, pårørende og kollegaer på en etisk og respektfuld måde, herunder medvirke til at forebygge simple konflikter, og

13) udvise motivation og tage aktivt ansvar for egen læring, med fokus på egne ressourcer og begrænsninger.

Stk. 5. Eleven skal have gennemført følgende grundfag på følgende niveau og med følgende karakter:

1) Dansk på D-niveau, bestået.

2) Samfundsfag på E-niveau, bestået.

3) Idræt på F-niveau, bestået.

4) Psykologi på F-niveau, bestået.

Stk. 6. Eleven skal have opnået følgende certifikater eller lignende:

1) Kompetencer svarende til førstehjælp, mellem niveau, efter Dansk Førstehjælpsråds uddannelsesplaner pr. 1. september 2014.

2) Kompetencer svarende til elementær brandbekæmpelse efter Dansk Brand- og sikringsteknisk Instituts retningslinjer pr. 1. september 2014.

Stk. 7. For at kunne blive optaget til skoleundervisningen i eux-hovedforløbet skal eleven ud over kravene i stk. 2-6 have gennemført følgende grundfag:

1) Dansk på C-niveau.

2) Engelsk på C-niveau.

3) Samfundsfag på C-niveau.

4) Matematik på C-niveau.

5) Idræt på C-niveau.

6) Psykologi på C-niveau.

Stk. 8. For elever, der opnår de i stk. 7 nævnte kompetencer i et grundforløb, skal fagene nævnt i bestemmelsens nr. 1-3 være gennemført i grundforløbets 1. del med varigheder på henholdsvis 2,5 uger, 3 uger og 2,5 uger, og fagene nævnt i nr. 4-6 være gennemført i grundforløbets 2. del med varigheder på henholdsvis 4 uger, 2 uger og 2 uger.

Stk. 9. De i stk. 5 fastsatte karakterkrav gælder tilsvarende for eux-elever på det niveau af grundfaget, som eleven skal have for at kunne påbegynde skoleundervisningen i hovedforløbet, jf. stk. 8, uanset en eventuel forskel mellem de pågældende niveauer.

## Uddannelsens opbygning

Uddannelsen varer sammenlagt 4 år.

 Uddannelsen er delt op i et grundforløb og et hovedforløb. Grundforløbet består af to dele.

### Grundforløbets første del

Grundforløbets første del varer 20 uger. På grundforløbets første del modtager elever, der ønsker en EUX Velfærd PA, som udgangspunkt den samme undervisning som de elever der ønsker en EUX Velfærd PA.

På grundforløbets første del har eleverne erhvervsfag og tre grundfag på c-niveau.

De tre grundfag er *Dansk, Engelsk og Samfundsfag.*

Både erhvervsfag og grundfag på grundforløbets første del ved SOSU Østjylland følger *Bekendtgørelse om grundfag, erhvervsfag og erhvervsrettet andetsprogsdansk i erhvervsuddannelserne* (BEK nr. 683 af 08/06/2016).

Som udgangspunkt følger EUX-eleverne de samme planlagte undervisningsforløb i erhvervsfagene som EUD-eleverne.[[2]](#footnote-2)

Via et tæt samarbejde mellem erhvervsfagsundervisere og grundfagsundervisere tilstræbes det, at grundfagene og erhvervsfagene understøtter hinanden, så EUX-eleverne i videst muligt omfang oplever, at den viden samt de færdigheder og kompetencer de udvikler i grundfagene også bruges og videreudvikles i erhvervsfagene, og omvendt.

Et EUX-GF1-forløb består af:

Erhvervsfag + valgfag (omfang 12 uger)

Dansk C niveau (omfang 2,5 uger)

Engelsk C niveau (omfang 3 uger)

Samfundsfag C niveau (omfang 2,5 uger)

### Grundforløbets anden del

Grundforløbets anden del varer 20 uger.

På grundforløbets anden del har eleverne følgende fag:

Uddannelsesspecifikt fag (omfang 12 uger)

Psykologi c-niveau (omfang ca. 2,7 uger)

Idræt c-niveau (omfang ca. 2,7 uger)

Matematik c-niveau (omfang ca. 2,7 uger)

Psykologi, idræt og matematik c-niveau ved SOSU Østjylland følger *Bekendtgørelse om grundfag, erhvervsfag og erhvervsrettet andetsprogsdansk i erhvervsuddannelserne (BEK nr 683 af 08/06/2016).*

Som udgangspunkt følger det uddannelsesspecifikke fag på grundforløbets anden del samme planlagte undervisningsforløb for EUD- og EUX-eleverne.[[3]](#footnote-3)

Det tilstræbes, at grundfagene og det uddannelsesspecifikke fag understøtter hinanden, så eleverne i videst muligt omfang oplever, at den viden samt de færdigheder og kompetencer de udvikler i grundfagene også bruges og videreudvikles i det uddannelsesspecifikke fag, og omvendt.

Ud over de ovenfornævnte fag vil eleverne også deltage i virksomhedsforlagt undervisning samt undervisning så eleverne har mulighed for at opnå kompetencer svarende til ”Førstehjælp på erhvervsuddannelserne”, efter Dansk Førstehjælpsråds uddannelsesplaner pr. 1. august 2016, og kompetencer svarende til elementær brandbekæmpelse efter Dansk Brand- og sikringsteknisk Instituts retningslinjer pr. 1. september 2014.

|  |  |  |
| --- | --- | --- |
|  |  |  |
| Grundforløb2 – i alt 20 uger |
| Grundfag | Uddannelsesspecifikke fag | Valgfag |
| Dansk c- niveauEngelsk v- niveauSamfundsfag c- niveauPsykologi c-niveauIdræt c – niveau | Udover uddannelsesspecifikke fag. Har grundforløbet også:* Virksomhedsforlagt undervisning
* Førstehjælp og brandbekæmpelse
 | 2 ugers valgfag |

### Hovedforløbet

Hovedforløbet varer 4 år.

På hovedforløbet har eleverne følgende fag:

Uddannelsesspecifikke fag

 Pædagogik (omfang 7 uger)

 Natur og udeliv (omfang 3 uger)

 Digital kultur (omfang 3 uger)

 Bevægelse og idræt (omfang 3,5 uger)

 Sundhed i den pædagogiske praksis (omfang 3 uger)

 Kulturelle udtryksformer og aktiviteter (omfang 4,5 uger)

 Psykologi i den pædagogiske praksis (omfang 5 uger)

 Kommunikation i den pædagogiske praksis (omfang 3 uger)

 Arbejdsmiljø og ergonomi (omfang 2 uger)

Grundfag

 Dansk a-niveau (omfang 6,8 uger)

 Engelsk b-niveau (omfang 5,2 uger)

 Matematik b-niveau (omfang 5,2 uger)

 Kommunikation og IT c-niveau (omfang 1,8 uger)

 Samfundsfag b-niveau (omfang 4,6 uger)

 Biologi c-niveau (omfang 2,4 uger)

 Idehistorie (omfang 1,8 uger)

 Valgfag c/b (omfang 3 uger)

 Valgfag løft (omfang 5 uger)

Derudover afsættes der 1 uge til den større skriftlige opgave, 1 uge til eksamensprojekt og 2 uger til afsluttende EUD-prøve.

|  |  |  |  |  |  |  |
| --- | --- | --- | --- | --- | --- | --- |
| Aktivitet: | Skoleperiode 1 | Praktik 1 | Skoleperiode 2 | Praktik 2 | Skoleperiode 3 | Skoleperiode 3a |
| Varighed:  | 20 uger (12 uger EUD + 8 uger EUX) | 6 måneder | 20 uger (12 uger EUD + 8 uger EUX)  | 6 mdr. | 20,2 uger (8 uger EUD + 12,2 uger EUX)  | 21 uger (8 uger EUD + 13 uger EUX) |
| Indhold: | IntroUdd. specifikke fag: * Arbejdsmiljø og ergonomi
* Bevægelse og Idræt
* Natur og udeliv
* Kulturelle udtryksformer og aktiviteter i den pædagogiske praksis
* Pædagogik
* Kommunikation

Valgfrit specialefag- 2 uger | 1 indkaldsdag | Uddannelsesspecifikke fag:* Sundhed i den pædagogiske praksis
* Digital kultur
* Kulturelle udtryksformer og aktiviteter i den pædagogiske praksis
* Pædagogik
* Psykologi i den pædagogiske praksis
* Kommunikation
 | 3 indkaldsdage  | Uddannelsesspecifikke fag:* Sundhed i den pædagogiske praksis
* Bevægelse og idræt
* Digital kultur
* Natur og udeliv
* Kulturelle udtryksformer og aktiviteter i den pædagogiske praksis
* Pædagogik
* Psykologi i den pædagogiske praksis
* Kommunikation
 | Uddannelsesspecifikke fag:* Sundhed i den pædagogiske praksis
* Bevægelse og idræt
* Digital kultur
* Natur og udeliv
* Kulturelle udtryksformer og aktiviteter i den pædagogiske praksis
* Pædagogik
* Psykologi i den pædagogiske praksis
* Kommunikation

Prøve i uddannelsesspecifikt fagAfsluttende prøveValgfrit specialefag- 1 uge |
| EUX fag | **2 dage ugentligt**Fag og niveau:* Dansk A
* Engelsk B
* Matematik B
* Kommunikation – IT C
 |  | **2 dage ugentligt** Fag og niveau:* Dansk A
* Engelsk B
* Matematik B
* Samfundsfag B
* Biologi C
* Idehistorie B
 |  | **3 dage ugentligt**Fag og niveau:* Dansk A
* Engelsk B
* Matematik B
* Samfundsfag B
* Biologi C
* Idehistorie B

Større skriftlig opgave | **2,5 dag ugentligt (uge 25 3 hele dage)**Fag og niveau:* Dansk A
* Samfundsfag B

Eksamensprojekt Valgfag C - 3 ugerValgfag løft – 5 uger |

## Overgangsordning

Nærværende undervisningsplan er gældende for alle elever, der påbegynder PA EUX efter 1. august 2017.

Elever, der har gennemført GF2 PA EUX efter 1. januar 2017 kan optages direkte på PA EUX uden supplering.

Elever, der har gennemført et GF2 i perioden 1. august 2015 - 31.december 2016 eller et tidligere grundforløb skal gennemføre GF2 PA EUX på baggrund af en kompetencevurdering (under 25 år) eller realkompetencevurdering (25 år eller derover) for den enkelte ansøger. Derudover skal eleven dokumentere bestået Dansk, Engelsk og Samfundsfag på C-niveau.

For elever med en delvist gennemført pædagogisk assistent uddannelse foretages en individuel vurdering af meritmuligheder. Endvidere skal eleven dokumentere bestået Dansk, Engelsk, Samfundsfag og Matematik.

Elever over 25 år (EUV) har ikke mulighed for afkortning af uddannelsen på PA EUX

## Elevtid

Omfanget af elevens skriftlige arbejde i uddannelsens grundfag opgøres i elevtid[[4]](#footnote-4) . Elevtiden er den forventede tid, en gennemsnitlig elev på det pågældende niveau skal bruge for at udfærdige en besvarelse af de skriftlige opgaver i grundfagene. Se antal timer for elevtiden i hvert enkelt fag i skemaet under grundfag nedenfor.

## Uddannelsens fag

**Oversig tover niveauer i PA uddannelsens obligatoriske uddannelsesspecifikke fag**

|  |  |  |  |
| --- | --- | --- | --- |
| Fag | Avanceret niveau | Ekspertniveau (talentspor) | Varighed |
| Pædagogik | X |  | 7 uger |
| Natur og udeliv |  | X | 3 uger |
| Digital Kultur | X | X | 3 uger |
| Bevægelse og idræt |  | X | 3,5 uger |
| Sundhed i den pædagogiske praksis |  | X | 3 uger |
| Kulturelle udtryksformer og aktiviteter | X |  | 4,5 uger |
| Psykologi i den pædagogiske praksis | X |  | 5 uger |
| Kommunikation i den pædagogiske praksis | X |  | 3 uger |
| Arbejdsmiljø og ergonomi | X |  | 2 uger |

**Grundfag**

|  |  |  |  |
| --- | --- | --- | --- |
| Fag | Niveau | Varighed | Elevtid |
| Dansk | A | 6,8 uger | 100 timer |
| Engelsk | B | 5, 2uger | 50 timer |
| Matematik | B | 5,2 uger | 80 timer |
| Kommunikation og IT | C | 1,8 uger | 10 timer |
| Samfundsfag | B | 4,6 uger | 40 timer |
| Biologi | C | 2,4 uger | 10 timer |
| Idehistorie | B | 1,8 uger | 10 timer |
| Valgfag  | C/B | 3 uger | 30 timer |
| Valgfag  | Løft | 3 uger | 30 timer |
| Større skriftlig opgave |  | 1 uge |  |
| Eksamensprojekt |  | 1 uge |  |

I grundfagene undervises der efter den gymnasiale bekendtgørelse (HTX) i fag på A- og B-niveau[[5]](#footnote-5). Ved fag på C-niveau undervises enten efter den gymnasiale bekendtgørelse (HTX) eller bekendtgørelse om grundfag og erhvervsfag i erhvervsuddannelserne[[6]](#footnote-6).

## Bedømmelsesplan

 Eleven får løbende evaluering af sin faglige udvikling gennem uddannelsesforløbet. Denne foregår i den daglige undervisning. Både uddannelsesspecifikke og gymnasiale fag afsluttes med en standpunktsbedømmelse efter 7- trins skalaen.

|  |
| --- |
| **EUD forløbet** |
| **Fag** | **Delkarakterer** | **Standpunktskarakterer** | **Prøve** |
| Uddannelsesspecifikke fag”arbejdsmiljø og ergonomi” kan ikke udtrækkes | Slut skoleperiode 1, 2 og 3 | Afgives 7 dage før prøvedag | Skoleperiode 3aUdtrækkes 14 dage før prøvedag |
| Valgfrie specialefag(bestået ikke bestået) |  | Afgives umiddelbart efter afholdelse af specialefag  |  |
| Afsluttende prøve |  |  | Skoleperiode 3a |

 Jævnfør BEK. nr. 616 af 31. maj 2017 § 6 og § 7 samt uddannelsesordning for Pædagogisk assistent uddannelsen af 1. juli 2017 skal eleven til prøve i:

* Seks udtrukne prøver i gymnasiale fag
* Eksamensprojekt
* Afsluttende prøve

Derudover skal eleven udarbejde en større skriftlig opgave.

Terminsprøve

### Terminsprøve

 Der afholdes terminsprøver en gang årligt. Der er mødepligt til terminsprøver.

Hvis der ligger obligatoriske terminsprøver i praktikperioderne, skal eleverne deltage i terminsprøve, da der er mødepligt.

Det er SOSU-Østjylland, der selv tilrettelægger terminsprøvernes afvikling.

### Større skriftlig opgave

 Formålet med den større skriftlige opgave er, at eleverne arbejder selvstændigt med at fordybe sig i og formidle en faglig problemstilling inden for et selvvalgt område[[7]](#footnote-7).

 Eleven udarbejder opgaven individuelt inden for ét til tre gymnasiale fag efter eget valg. Skrives opgaven i ét fag, skal eleven enten følge undervisningen eller have aflagt prøve i faget på mindst B-niveau. Skrives opgaven i flere fag, skal eleven følge eller have afsluttet fagene, hvoraf mindst et skal være på mindst B-niveau. Opgaven udarbejdes på dansk, dog med et kort resume på engelsk.

Opgaven udarbejdes i løbet af en uge på skoleperiode 3. Ugen fastlægges af skolen.

Skolen udarbejder en procedure for introduktion til opgaven, udvælgelse af fag og emne, udlevering af opgaveformuleringerne, skriveperiode og aflevering af besvarelserne.

Bedømmelsen af den større skriftlige opgave er en helhedsvurdering i forhold til de faglige mål i de fag, der indgår i opgaven. Ved bedømmelsen lægges der særlig vægt på:

* Om den stillede opgave er besvaret ud fra de formulerede krav.
* Om der er sammenhæng mellem den tidsmæssige ramme for opgaven og besvarelsens omfang og kvalitet.
* Om der er benyttet relevant baggrundsstof for besvarelsen.
* Om stoffet er formidlet på tilfredsstillende måde og er behandlet tilstrækkeligt dybtgående.
* Om det anvendte materiale er inddraget i rimeligt omgang.
* Om der er præcise henvisninger og fyldestgørende dokumentation.
* Om alle kilder er oplyst, og noter og litteraturliste er korrekte og fyldestgøende.
* Om fremstillingen er overskueligt disponeret, og at der er sammenhæng i besvarelsen.
* Om den sproglige udformning er klar, præcis og ensartet igennem hele opgavebesvarelsen.

Den større skriftlige opgave bedømmes efter 7-trinsskala.

### Sygdom under større skriftlig opgave

 I tilfælde af sygdom kan eleven få bevilliget en forlænget skriveperiode ud over de normerede 25 timer, såfremt eleven kontakter skolen med lægeerklæring som dokumentation for sygdom af en sådan karakter, at eleven ikke har mulighed for at skrive opgave de pågældende dage. En forlængelse af perioden svarer til sygdomsperioden, forlængelsen kan dog maksimalt udgøre to dage (lørdag og søndag). Er sygdommen af en sådan karakter, at eleven ikke kan færdiggøre opgaven på den normerede tid plus to dage, bliver eleven indstillet til en ny opgave med ny opgaveformulering.

### Eksamensprojekt

 Eksamensprojektet omfatter to til tre fag og udarbejdes individuelt[[8]](#footnote-8). Opgaven skal som minimum udarbejdes i ét gymnasialt fag på mindst B-niveau og ét uddannelsesspecifikt fag fra PA uddannelsen efter elevens eget valg. Projektet tilrettelægges sammen med den afsluttende prøve på PA uddannelsen[[9]](#footnote-9).

Eleven vælger i samråd med sin vejleder et emne, hvor de valgte fag indgår med henblik på afgrænsning i forhold til udformning af problemformulering.

Eleven udarbejder en synopsis på baggrund af projektet, som indeholder:

* Titel og angivelse af fag i projektet.
* Problemformulering.
* Oversigt over problemstillinger i projektet.
* En præcisering af projektets konklusioner.
* Oversigt over metoder anvendt i projektet.
* Konklusion, herunder evt. spørgsmål til videre arbejde.
* Oversigt over anvendte kilder.

Projektet udarbejdes i løbet af en uge på skoleperiode 4.

Ugen fastlægges af skolen. Skolen udarbejder en procedure for introduktion til projektet, udvælgelse af fag og emne, udarbejdelse af problemformulering, skriveperiode, aflevering af besvarelserne og eksamination.

Eksaminationen i eksamensprojektet er en mundtlig prøve på baggrund af synopsis. Eksaminanden må medbringe synopsis og evt. supplerende noter til praksis.

Eksaminationen for hver elev er 30 minutter inklusiv votering.

Projektet bedømmes efter 7-trinsskala. Bedømmelsen sker på grundlag af en helhedsvurdering af den mundtlige præstation i forhold til målene i projektets fag. Ved bedømmelsen lægges herudover vægt på:

* Behandling af emnet ud fra problemformuleringen.
* Strukturering og formidling af det faglige stof.
* Inddragelse af relevant baggrundsstof.

### Sygdom under eksamensprojektet

I tilfælde af sygdom kan eleven få bevilliget en forlænget skriveperiode ud over de normerede 25 timer, såfremt eleven kontakter skolen med lægeerklæring som dokumentation for sygdom af en sådan karakter, at eleven ikke har mulighed for at skrive opgave de pågældende dage. En forlængelse af perioden svarer til sygdomsperioden, forlængelsen kan dog maksimalt udgøre to dage (lørdag og søndag). Er sygdommen af en sådan karakter, at eleven ikke kan færdiggøre opgaven på den normerede tid plus to dage, bliver eleven indstillet til et nyt eksamensprojekt med ny opgaveformulering.

### Afsluttende prøve PA

For at blive indstillet til afsluttende prøve skal eleven have bestået de uddannelsesspecifikke fag.

Afsluttende prøve er en mundtlig prøve, som tager udgangspunkt i en projektopgave.

Projektopgaven kan udarbejdes individuelt eller i samarbejde mellem højst tre elever. Der er mulighed for at vælge mellem at gå til individuel prøve eller gruppeprøve (max. 3 elever ad gangen).

Eksaminationen for hver elev varer ca. 30 minutter inklusiv votering. Varigheden af en gruppeprøve er 30 minutter inkl. votering pr. elev i gruppen.

Afsluttende prøve bedømmes efter 7-trinsskala.

I forbindelse med den afsluttende prøve vurderes der ud fra følgende bedømmelseskriterier:

* Elevens evne til at inddrage relevante praksiserfaringer
* Elevens evne til at inddrage relevante teoretiske forklaring og viden
* Elevens evne til at argumentere fagligt
* Elevens evne til at reflektere over faglig praksis.

## Prøver gymnasiale grundfag

Eksaminationerne i de gymnasiale fag følger bekendtgørelsens bestemmelser om eksaminationstid, forberedelsestid, hjælpemidler, eksaminationsgrundlag, bedømmelsesgrundlag og bedømmelseskriterier.

Adgang til prøve

Eleven kan aflægge prøve i et fag, når eleven har fulgt undervisningen i det pågældende fag. For at få adgang til eksaminationen skal eleven have opfyldt fagets formelle krav til opgaver, projekter, synopsis mv., som skal anvendes til eksaminationen. Skolen vurderer, om eleven efterlever kravene.[[10]](#footnote-10)

Konsekvenser ved sygdom eller udeblivelse

En eksaminand, der er forhindret i at gennemføre en prøve på baggrund af dokumenteret sygdom eller anden uforudseelig grund, skal have mulighed for at aflægge prøven snarest muligt.[[11]](#footnote-11)

Udeblivelse fra prøve uden grund medfører ikke karakteren -3, men noteres som udeblivelse, hvilket kan få afgørende konsekvenser for den udeblivende eksaminands mulighed for at få sit afsluttende eksamensbevis.

###

### Anvendelse af hjælpemidler

Under prøverne er anvendelse af hjælpemidler, herunder elektroniske, tilladt, medmindre der til de enkelte prøver er angivet andre begrænsninger (se nedenfor).[[12]](#footnote-12)

|  |  |  |
| --- | --- | --- |
| **Fag** | **Forberedelse- og eksaminationstid** | **Hjælpemidler** |
| Dansk A, skriftlig | Eksamen 5 timer | Net prøve\*Alle hjælpemidler er tilladt også brug af internet. Ved prøvens afslutning kontrolleres det, hvorvidt eleven har kommunikeret med omverdenen. Dette betragtes som eksamenssnyd. |
| Dansk A, mundtlig | Forberedelsestid: 60 minutterEksaminationstid: 30 minutter | Fagbøger, egne noter, materialer udleveret i undervisningen. Internet er ikke tilladt. Kommunikation med omverdenen betragtes som eksamenssnyd. |
| Engelsk B, skriftlig | Eksamen 5 timer | Net prøve\*Alle hjælpemidler er tilladt også brug af internet. Ved prøvens afslutning kontrolleres det, hvorvidt eleven har kommunikeret med omverdenen. Dette betragtes som eksamenssnyd. |
| Engelsk B, mundtlig | Forberedelsestid: 60 minutterEksaminationstid: 30 minutter | Fagbøger, egne noter, materialer udleveret i undervisningen. Internet er ikke tilladt. Kommunikation med omverdenen betragtes som eksamenssnyd. |
| Matematik B, mundtlig | Forberedelsestid: 60 minutterEksaminationstid: 30 minutter | Fagbøger, egne noter, lommeregner, formelsamling, materialer udleveret i undervisningen. Internet er ikke tilladt. Kommunikation med omverdenen betragtes som eksamenssnyd. |
| Samfundsfag B, mundtlig | *Afhænger af prøveform* | *Afhænger af prøveform* |
| Kommunikation/IT C, mundtlig | Eksaminationstid: 24 minutterIngen forberedelsestid. |  |
| Biologi C, mundtlig | Forberedelse: 30 minutterEksaminationstid: 30 minutter | Fagbøger, egne noter, materialer udleveret i undervisningen. Internet er ikke tilladt. Kommunikation med omverdenen betragtes som eksamenssnyd. |
| Idehistorie B, mundtlig | *Afhænger af prøveform* | *Afhænger af prøveform* |

\*Ved net prøver afleveres opgavebesvarelsen i pdf-format via netprøver.dk

Dansk A

Der afholdes en mundtlig og en skriftlig prøve[[13]](#footnote-13).

*Den skriftlige prøve*

Den skriftlige prøve er en netprøve på grundlag af et centralt stillet opgavesæt. Prøvens varighed er fem timer.

Bedømmelsen er en vurdering af, i hvilken grad elevens præstation opfylder de faglige mål for faget.

Ved bedømmelsen lægges der vægt på, at eleven kan:

* Anvende danskfaglig viden og fagets grundlæggende metoder relevant
* Besvare den stillede opgave med selvstændighed for dokumentation
* Demonstrere sproglig korrekt, nuanceret og genrebevidst skriftlig fremstilling.

*Den mundtlige prøve*

Den mundtlige prøve i dansk har varighed på ca. 30 minutter pr. elev. Der gives 60 minutter til forberedelse.

Prøven tager udgangspunkt i en opgave, fra et gennemgået forløb på uddannelsen, samt et tilhørerende ukendt tekstmateriale.

Eksaminationen tager udgangspunkt i elevens fremlæggelse og derefter en samtale mellem elev og eksaminator.

Der gives én karakter ud fra en helhedsbedømmelse, men der lægges vægt på, at eleven kan:

* Anvende danskfaglig viden og fagets grundlæggende metoder relevant
* Fremlægge sin selvstændige besvarelse struktureret
* Demonstrere sproglig korrekt, nuanceret og hensigtsmæssig mundtlig fremstilling.

### Engelsk B

Der afholdes en mundtlig og en skriftlig prøve[[14]](#footnote-14).

*Den skriftlige prøve*

Den skriftlige prøve er en netprøve på grundlag af et centralt stillet opgavesæt. Prøvens varighed er fem timer.

Bedømmelsen er en vurdering af, i hvilken grad elevens præstation opfylder de faglige mål for faget.

Ved bedømmelsen lægges der vægt på, at eleven:

* Giver en detaljeret samt sammenhængende fremstilling
* Behersker engelsk skriftsprog med relativ høj grad af grammatisk korrekthed
* Viser tekstforståelse, argumenterer og diskuterer sammenhængende
* Analyserer og beskriver engelsk sprog grammatisk
* Anvender faglige hjælpemidler samt dokumenterer kilder.

*Den mundtlige prøve*

Den mundtlige prøve i engelsk har varighed på ca. 30 minutter pr. elev. Der gives 60 minutter til forberedelse.

Prøven tager udgangspunkt i et ukendt, ubearbejdet prøvemateriale, der tematisk er tilknyttet et emne fra undervisningen.

Eksaminationen indledes med elevens mundtlige præstation på ca. 8 minutter og derefter en samtale mellem elev og eksaminator.

Der gives én karakter ud fra en helhedsvurdering af præstationen. Der lægges vægt på, at eleven kan indgå i uddybende samtale om præsentationen og:

* Behersker et sammenhængende og forholdsvis flydende engelsk med relativ høj grad af grammatisk korrekthed
* Giver en klart sammenhængende præsentation
* Analyserer, fortolker og perspektiverer prøvematerialet med anvendelse af fagets analytiske begreber og metoder
* Analyserer den viden, der er opnået i arbejdet med det studerede emne.

### Matematik B

Der afholdes en projektprøve med rapport og mundtlig eksamination med udgangspunkt i et centralt stillet projekt[[15]](#footnote-15).

Eleven udarbejder det centralt stillede projekt som afslutning på faget. Der afsættes 12 timers undervisningstid til projektet.

Bedømmelsen er en vurdering af, i hvilken grad elevens præstation opfylder de faglige mål for faget. I rapporten lægges især vægt på elevens evne til at:

* Opstille og behandle matematiske modeller samt vurdere resultater
* Fremstille og strukturere overskuelig dokumentation
* Anvende relevante hjælpemidler, herunder it til beregning og dokumentation
* Veksle mellem et matematisk begrebs forskellige repræsentationer
* Formulere sig i og skifte mellem det matematiske symbolsprog og det daglige skrevne sprog.

*Den mundtlige prøve*

Den mundtlige prøve i matematik har varighed på ca. 30 minutter pr. elev. Der gives 60 minutter til forberedelse.

Eleven trækker en kendt opgave ved lodtrækning. Denne knytter sig til et af projekterne fra undervisningen. Endvidere trækker eleven en ukendt opgave.

 Eksaminationen tager udgangspunkt i elevens præsentation af projektet suppleret med uddybende spørgsmål fra eksaminator. Denne del af eksaminationen må højest omfatte 1/3 af eksaminationstiden. Eksaminationen er derefter en samtale mellem elev og eksaminator om den ukendte opgave.

Der gives én karakter ud fra en helhedsvurdering af præstationen omfattende projektet og den mundtlige præstation. Der lægges vægt på elevens evne til at:

* Demonstrere overblik
* Redegøre for matematisk tankegang og foretage simple ræsonnementer
* Veksle mellem et matematisk begrebs forskellige repræsentationer
* Formulere sig i og skifte mellem det matematiske symbolsprog og det daglige talte sprog
* Demonstrere ejerskab til projektrapporten.

### Samfundsfag B

Beskrivelse følger, når prøveform er valgt.[[16]](#footnote-16)

### Biologi C

Prøven i biologi er mundtlig på grundlag af elevens eget, udarbejdede materiale og et ukendt prøvespørgsmål[[17]](#footnote-17).

Eksaminationsgrundlaget er elevens eget materiale, det ukendte prøvespørgsmål samt eksaminators supplerende spørgsmål. Eleven vælger selv, hvilken rapport eller projektopgave der skal tages udgangspunkt i til prøven og fremlægger den selvstændigt. Desuden eksamineres der i det trukne spørgsmål.

Forberedelsestiden pr. elev er 30 minutter.

Eksaminationen af den enkelte elev varer ca. 30 minutter inklusiv votering. Eleven må under eksaminationen støtte sig til sin opgave, notater udarbejdet under forberedelsen samt det trukne spørgsmål.

Eleven bedømmes på baggrund af sin mundtlige præstation. I bedømmelsen lægges der vægt på:

* Elevens evne til at forklare biologiske emner og eksperimenter
* Elevens fremlæggelse af sin rapport eller projektopgave, herunder graden ad selvstændig stillingstagen til sammenhængen mellem erhverv, natur og samfund.

### Kommunikation/IT C

Der afholdes en mundtlig individuel prøve med udgangspunkt i elevens afsluttende projektopgave[[18]](#footnote-18).

Skolen stiller opgaven, som udarbejdes af eleven som afslutning på faget. Der afsættes 10 - 15 timers undervisningstid til opgaven. Projektopgaven kan udarbejdes individuelt eller i grupper af højest tre elever.

Prøven har varighed på ca. 24 minutter pr. elev. Der gives ingen forberedelsestid.

Eksaminationen tager udgangspunkt i elevens præsentation af opgaven. Eksaminationen er derefter en samtale mellem elev og eksaminator. Til den mundtlige præstation anvender eleven et relevant præsentationsmedie. Elevens præsentation må højest omfatte halvdelen af eksaminationstiden.

Der gives én karakter ud fra en helhedsbedømmelse af elevens mundtlige præstation ud fra en vurdering af elevens opfyldelse af fagets faglige mål. Der lægges vægt på:

* Inddragelse af teoretiske og metodiske overvejelser i forbindelse med fremstilling af kommunikationsproduktet
* Inddragelse af konstruktiv feedback i udarbejdelse af kommunikationsproduktet
* Perspektivering til etiske problemstillinger i forbindelse med projektet
* Omhu ved produktion af kommunikationsproduktet
* Evnen til at demonstrere overblik over kommunikationsproduktionen i sin kontekst
* Faglig indsigt og selvstændighed i den faglige dialog om projektet.

### Idehistorie B

Der afholdes en mundtlig prøve på grundlag af eksaminandens afsluttende projekt[[19]](#footnote-19).

En liste over eksaminandernes afsluttende projekters konkrete problemstillinger sendes til censor forud for prøvens afholdelse.

Eksaminator har på baggrund af det afsluttende projekt forberedt to supplerende spørgsmål til eksaminanden som stilles ved den mundtlige prøve. Spørgsmålene fremsendes sammen med listen over elevernes problemstillinger.

Eksaminationstiden er ca. 30 minutter. Der gives ingen forberedelsestid.

Den mundtlige eksamination tager udgangspunkt i eksaminandens præsentation af det afsluttende projekt.

Elevens præsentation må maksimalt tage 10 minutter af eksaminationstiden. Eksaminationen former sig derefter som en samtale mellem eksaminand og eksaminator med udgangspunkt i præsentation af projektet og de faglige mål.

Bedømmelsen er en vurdering af, i hvilket omfang eksaminandens præstation lever op til de faglige mål, som de er angivet i pkt. 2.1. Ved prøve, hvor faget har indgået i fagligt samspil med andre fag, lægges der endvidere vægt på bedømmelse af de to mål:

* Behandle problemstillinger i samspil med andre fag
* Demonstrere viden om fagets identitet og metoder

Der gives én karakter ud fra en helhedsbedømmelse af eksaminandens mundtlige præstation.

### Valgfag

Skolen skal som minimum udbyde Idræt C og matematik A. Øvrige valgfag offentliggøres i løbet af uddannelsen. Valgfagene er placeret på skoleperiode 4.

## LUP for P317- august 2017

### Skoleperiode 1 – (EUD)

|  |
| --- |
| **20 uger (12 uger EUD + 8 uger EUX)** |
| **Indhold** | **Formål** | **Moduler** | **Tilrettelæggelse** |
| Introforløb | Intro til hovedforløbetLære hinanden at kendeFællesskabIntroduktion Børn og ungeKlassen i fokusIndividuelle læringssamtaler | 4 (vejledende) |  |
| Uddannelsesspecifikke fag |

|  |  |
| --- | --- |
| Pædagogik | 27 |
| Bevægelse og idræt | 13 |
| Kulturelle udtryksformer og aktiviteter  | 13 |
| Arbejdsmiljø og ergonomi | 16 |
| Natur og udeliv | 7 |
| Kommunikation | 7 |

 | 83 | Tilrettelægges løbende |
| Praktikforberedelse + praktikbesøg | Klargøre eleven til at være i praktik | 4 |  |
| Temaer | 1. Det legende menneske
2. Krop og identitet
 | 9  |  |
| Valgfri uddannelsesspecifikke fag 2 uger |  | 20 |  |
| I alt  |  | **120**(heraf 8 tværfaglige moduler) |  |

### Skoleperiode 2 - (EUD)

|  |
| --- |
| **20 uger (12 uger EUD + 8 uger EUX)** |
| **Indhold** |  | **Moduler** | **Tilrettelæggelse** |
| Praktikopsamling  |  | 1 | Samme dag som klassen i fokus (dog ikke det ene praktikforberedelsesmodul der skal lægge 2/3 inden i skoleperioden) |
| Praktikforberedelse |  | 1 |
| Uddannelsesspecifikke fag |

|  |  |
| --- | --- |
| Sundhed i den pædagogiske praksis | 13 |
| Digital kultur | 15 |
| Kulturelle udtryksformer og aktiviteter i pæd. praksis | 17 |
| Pædagogik | 25 |
| Psykologi i den pædagogiske praksis | 30 |
| Kommunikation  | 8 |

 | 108 | Tilrettelægges løbende |
| Temaer | 1. Omsorg og Trivsel
2. Sproglig udvikling
 | 10 | Tema 2 og 3 afsluttes med 3 tværfaglige projektdage  |
| Ialt |  | **120** (heraf 8 tværfaglige moduler) |  |

### Skoleperiode 3 - (EUD)

|  |
| --- |
| **20,2 uger (8 uger EUD + 12,2 uger EUX)** |
| **Indhold** |  | **Moduler** | **Tilrettelæggelse** |
| Praktikopsamling  |  | 1 | Samme dag som klassen i fokus (dog ikke det ene praktikforberedelsesmodul der skal lægge 2/3 inden i skoleperioden) |
| Praktikforberedelse |  | 3 |
| Uddannelsesspecifikke fag |

|  |  |
| --- | --- |
| Sundhed i den pædagogiske praksis | 3 |
| Digital kultur | 3 |
| Bevægelse og idræt | 10 |
| Kulturelle udtryksformer og aktiviteter i pæd. praksis | 9 |
| Pædagogik | 13 |
| Natur og udeliv | 5 |
| Psykologi i den pædagogiske praksis | 8 |
| Kommunikation  | 5 |

 | 56 | Tilrettelægges løbende |
| Temaer | 5: Læring 6: InklusionTema 4 afsluttes med et øveprojekt | 20 | Tema 4 afsluttes med et øveprojekt |
| Ialt |  | **80** (heraf 20 tværfaglige moduler) |  |

### Skoleperiode 3a - (EUD)

|  |
| --- |
| **20 uger (12 uger EUD + 8 uger EUX)** |
| **Indhold** | **Formål** | **Moduler** | **Tilrettelæggelse** |
| Uddannelsesspecifikke fag  |

|  |  |
| --- | --- |
| Sundhed i den pædagogiske praksis | 3 |
| Pædagogik | 3 |
| Bevægelse og idræt | 4 |
| Kulturelle udtryksformer og aktiviteter i pæd. praksis | 3 |
| Digital kultur | 3 |
| Natur og udeliv | 7 |
| Kommunikation | 3 |
| Psykologi i den pædagogiske praksis | 3 |

 | 29 | Tilrettelægges løbende |
| Prøve uddannelsesspecifikt fag |  | 6 (2 hele dage + forberedelse) |  |
| Projekt |  | 8 |  |
| Afsluttende projektprøve |  | 30 |  |
| Afslutning | Dimission  | 1 |  |
| Praktikopsamling |  | 2 |  |
| Valgfri uddannelsesspecifikke fag 1 uge |  | 10 |  |
| I alt  |  | **80** |  |

### Ugeskema PA EUX

Skoleperiode 1

|  |  |  |  |  |
| --- | --- | --- | --- | --- |
| Mandag | Tirsdag | Onsdag | Torsdag | Fredag |
| SOSU Østjylland | Aarhus TECH | SOSU Østjylland | Aarhus TECH | SOSU Østjylland |

Skoleperiode 2

|  |  |  |  |  |
| --- | --- | --- | --- | --- |
| Mandag | Tirsdag | Onsdag | Torsdag | Fredag |
| SOSU Østjylland | Aarhus TECH | SOSU Østjylland | Aarhus TECH | SOSU Østjylland |

Skoleperiode 3

|  |  |  |  |  |
| --- | --- | --- | --- | --- |
| Mandag | Tirsdag | Onsdag | Torsdag | Fredag |
| SOSU Østjylland | Aarhus TECH | SOSU Østjylland | Aarhus TECH | Aarhus TECH |

Skoleperiode 3a

|  |  |  |  |  |
| --- | --- | --- | --- | --- |
| Mandag | Tirsdag | Onsdag | Torsdag | Fredag |
| SOSU Østjylland | Aarhus TECH | SOSU Østjylland | Aarhus TECH | Aarhus TECH |
| SOSU Østjylland |

Sidste skoleuge

|  |  |  |  |  |
| --- | --- | --- | --- | --- |
| Mandag | Tirsdag | Onsdag | Torsdag | Fredag |
| Aarhus TECH | Aarhus TECH | Aarhus TECH | Aarhus TECH | Aarhus TECH |

1. Se sosuoj.dk [↑](#footnote-ref-1)
2. Se LUP for GF1 for yderligere beskrivelse af disse forløb. [↑](#footnote-ref-2)
3. Se LUP for GF2 PA for yderligere beskrivelse af disse forløb. [↑](#footnote-ref-3)
4. BEK nr. 1638 af 15/12/2015 [↑](#footnote-ref-4)
5. BEK. nr. 497 af 18. maj 2017. [↑](#footnote-ref-5)
6. BEK. nr. 683 af 8. juni 2016 [↑](#footnote-ref-6)
7. BEK. nr. 172 af 23. februar 2015, bilag 2.II [↑](#footnote-ref-7)
8. BEK. nr. 172 af 23. februar 2015, bilag 2.I [↑](#footnote-ref-8)
9. BEK. nr. 616 af 31. maj 2017 § 7, stk. 3. [↑](#footnote-ref-9)
10. BEK. nr. 343 af 8. april 2016 § 7 [↑](#footnote-ref-10)
11. BEK. nr. 343 af 8. april 2016 § 9 [↑](#footnote-ref-11)
12. BEK nr. 343 af 8. april 2016 § 15. [↑](#footnote-ref-12)
13. HTX-lærerplan Dansk A august 2017 – bilag 55 [↑](#footnote-ref-13)
14. HTX-lærerplan Engelsk B august 2017 – bilag 58 [↑](#footnote-ref-14)
15. HTX-lærerplan Matematik B august 2017 – bilag 69 [↑](#footnote-ref-15)
16. HTX-lærerplan Samfundsfag B august 2017 – bilag 73 [↑](#footnote-ref-16)
17. BEK. nr. 683 af 8. juni 2016 – bilag 3 [↑](#footnote-ref-17)
18. HTX-lærerplan Kommunikation/IT C august 2017 – bilag 67 [↑](#footnote-ref-18)
19. HTX-lærerplan idehistorie B august 2017 – bilag 62 [↑](#footnote-ref-19)